**Analiza prehrane v šolskem letu letu 2017/18**

UČENCI

* Doma zajtrkuje vse več učencev (dve tretjini).
* Učenci so šolsko malico ocenili z oceno 3,7, kar je bilo pričakovano glede na spremembe, ki smo jih uvedli ‒ kot napitek smo ponudili vodo.
* 30 % učencev meni, da nimajo dovolj časa za malico.
* Dve tretjini učencev ne spremljata šolskega jedilnika.
* 20 % učencev malice ne poje v celoti.
* Le 30 % učencev vzame sadje. V tem šolskem letu bo sadje znova na razpolago v učilnicah. Razredniki in učitelji bodo zadolženi, da ga bodo reditelji redno prinašali v učilnice.
* Najpogostejši vzroki, zaradi katerih učenci ne posegajo po sadju, so: *ne paše jim, ni dobro, ni na dosegu roke …*
* 30 % učencev vsaj občasno poseže po kosmičih.
* Samopostrežno malico si učenci zapomnijo po pestrosti ponujene hrane, prebranem besedilu ter možnostjo, da lahko posežejo po tisti vrsti hrane, ki jim najbolj ustreza.
* Predlogi kuharicam in organizatorju s strani učencev so zapisani v poročilu. Večina otrok pohvali delo osebja in se jim zahvaljuje za dobre in prijazno postrežene obroke.

Ko učenec zapiše, da želi boljšo hrano, in ga vprašaš, kakšna hrana naj bi to po njegovem bila, je odgovor: kebab, hamburger.

* Večina otrok meni, da so kosila primerno sestavljena.
* Za kosilo si sicer želijo zelo različne stvari; nabor le-teh pa se od preteklih let ni spremenil.
* Dve tretjini učencev vsaj občasno vzameta solato. Preostali pojasnjujejo, da je pač ne marajo. Polovica otrok vsaj občasno poje zelenjavo.
* Učencem količina hrane zadošča, vedno pa imajo tudi možnost za repete.
* Učenci so mnenja, da kosila sestavlja preveč zelenjave.
* Odgovori na to, česa menijo, da se ponudi premalo, se nanašajo na jedi, ki jih imajo radi ‒ nekateri pridejo trikrat po piščančja bedrca, pa bi pojedli še četrto.

STARŠI

* Anketo je izpolnilo le malo staršev ‒ morebiti zato, ker v letošnjem šolskem letu ni bila anonimna. V tem šolskem letu bomo znova poskusili z anonimno anketo.
* Starši menijo, da imajo učenci na razpolago dovolj sadja in zelenjave.
* Jedilniki so v skladu s smernicami o zdravi prehrani.
* Ocena šolske prehrane s 4,3 in 4,4 je zelo visoka.
* 13 % staršev meni, da so učencem ponujeni količinsko premajhni obroki. Menim, da starši o tem ne morejo soditi, ker niso dejanski udeleženci kosil. Po argumentih sodeč so to starši, katerih otroci bi jedli le meso, ne pa ostalih sestavin obroka.
* Odstotek otrok, ki naj bi zajtrkovali doma, se v odgovorih učencev in staršev ne razlikuje, zato sklepam, da naši otroci v večini resnično začnejo dan z zajtrkom, česar v preteklih letih žal ni bilo zaslediti.
* Večina staršev na šolsko prehrano sicer nima pripomb; nekateri bi si želeli, da bi otrokom ponudili več mesa, drugi pa, da bi bila na jedilniku večkrat sladica.

Naj le še citiram zapis oziroma sporočilo kuharicam in organizatorki prehrane: »Glede na količino kosil/malic, ki jih pripravljate, in glede na vse *muzičke* želje lahko rečem samo ‒ kapo dol.«

Nada Brezovar